﻿ 1 CE ESTE UN PSEUDONIM, DOI Ce este un pseudonim ? Pînă mă voi uita în dicţionar, cred că un pseudonim este o mască Poate fi una de carnaval Veneţian, de carnaval Brazilian, sau de Haloween Una elegantă, una excentrică sau una înfiorătoare Este partea de basma cu care beduinii deşertului, îşi acoperă faţa pe timpul furtunilor de nisip Este clapa de blană a căciulii ruşilor traitori in Siberia, clapa ce se trage pe faţă cînd viscolul fugăreşte stepa cu gerul lui biciuitor Un pseudonim este acel văl cu care musulmanii acoperă feţele nevestelor prea frumoase sau prea urîte Un pseudonim mai este gluga aceea din basme care te face invizibil faţă de toţi Devii invizibil şi faţă de duşmani şi faţă de prieteni Este fulgarinul cu care te adăposteşti de furtună, alături de tine însuţi… Iată de ce aşi putea asemui “pseudonimul” cu o haină Dar nu în sensul în care nevoia de protecţie s-a transformat în Modă Pentru modă, ne cheltuim banii să ne îmbrăcăm mai bine ca ieri, mai bine ca altul, mult mai bine decît în tinereţe… Din vanitate, de dragul poziţiei sociale Să ne deosebim prin haine Să arătăm cine suntem pe altă cale, de asta ne acoperim Ne mai acoperim şi pentru ca să nu facem nudism sentimental !! Să nu ne arătăm pe faţa sentimentele adevărate Ne acoperim ca să nu recunoaştem că iubim : Eu ?! Nu-I adevarat !! Nu eu ! Eu, NU ! Pseudonimul este o formă de emigrare Ceri azil in casa altei identităţi Te străduieşti să devii cetăţeanul unei alte personalităţi Pentru asta cauţi în tine resursele posibilei adaptări la o realitate la fel de străină ţie ca şi pseudonimul pe care ţi l-ai ales Asta în cazul în care nu ţi s-a fabricat după îndelungi dezbateri, un nume “de scenă” cu rezonanţe exotice Dacă vorbim însă despre un nume pe care ţi-l alegi singur, începi să te apropii de cei care formează un alt fel de colectivitate : atunci strădania ta seamănă cu lupta celor care caută să-şi schimbe 2 orientarea sexuală dacă nu chiar sexul : te închipui pe tine un “cineva “ de care te simţi lipsit Pseudonimul este o ascunzătoare De ce ne ascundem ? Ne ascundem din frică Numeri pînă la 3 şi te ascunzi ca să nu te prindă nimeni Fie el şi degetul după care te ascunzi Este locul de sub pat unde mă ascundeam cînd eram copil, să nu mă găsească Bau- Bau Nimeni nu ştie exact cum şi l-a imaginat pe Bau-Bau cel care l-a creat Iar eu nu ştiu cine a creat acest personaj menit să înspăimînte pe copii neascultători Şi nu-mi mai aduc aminte de ce trebuiau speriaţi viitorii oameni mari cu un monstru gata de atac de vreme ce motivele de teamă în faţa vieţii stau oricum pe locurile lor, la pîndă… Frica e un monstru cu niciodată acelaşi număr de capete Altfel spus, frica este un monstru hâd cu un uter flexibil care naşte mereu, fără sămînţă străină , alţi monştrii cu niciodată acelaşi număr de capete Frica se înmulţeşte prin autodiviziue Prin sciziparitate De aceea ne ascundem să nu ne vadă, să nu ne prindă, să nu ne ardă cu duhoarea focului scuipat Să nu ne muşte Să nu ne înveninăm şi mai rău sufletele Despre frică se poate scrie o bibliotecă întreagă de cărţi : eseuri, poeme, proză scurtă, dramaturgie, romane, tratate, biografii, lucrări de doctorat Despre frică te poţi lamenta, revolta, preface doct sau ignorant Degeaba Monstrul fricii se autozugrăveşte pe pereţii gîndului nostru şi ori cu ce am acoperi acei pereţi,”pictura” iese la iveală, de obicei atunci cînd te aştepţi mai puţin Prietenii mei din România Gabriela Sauciuc Cicone şi Marian Stere au scris un cîntecel adorabil pentru copii “Nu-mi e frică, nu-mi e frică de Bau-Bau “ Merge la copiii care au părinţi buni La noi, la adulţi, la oamenii mari, nu merge Nouă ne este frică De un băutor de alcool, de un soţ rau, de un şef care dă faliment, de lipsa banilor, de războaie, de cutremur şi molime De suferinţa prin Boală, de operaţii, de spitale, de doctori, de infirmităţi De trădările duşmănoase ale celor din jur De orice fel de Tsunami De Singurătate De a fi Singur în faţa oricărui cataclism Ne mai este frică de războiul cel dintre noi De vanitatea, invidia sau răzbunarea celui care nu suportă că trăieşti pe aceeaşi Planetă cu el De cele mai multe ori avem dreptate să ne temem Şi atunci ne ascundem Sunt glorificaţi eroii care se jerfesc pentru o cauză : ei îşi înving frica luptînd şi ridică la nivel de ideal, victoria asupra unei cauze Nu de puţine ori prin jertfa personală, dacă nu direct prin moarte 3 Au parte de o “moarte bună” cum spun americanii Dar, să ne uităm bine înlăuntrul nostru : fiecare dintre noi este un erou şi încă unul mare : măcar că ieşi iarna pe strada plină de polei să te duci după pâine, după un medicament şi tot eşti un erou că te-ai întors acasă fără să-ţi rupi toate oasele Mai ales dacă îi cumperi şi vecinului o pâine şi un medicament Culmea este că fiindu-ne frică, luptăm toata viaţa cu frica şi de cele mai multe ori învingem ! Înaintăm călcînd pe fringhia întinsă la înălţime, făcînd echilibristică cu sacoşele mai mult goale în mîini şi ajungem la celaltă platformă întregi De obicei nu avem plasă dedesubt În tot acest timp ne însoţeşte cîte o mică ascunzatoare în care ne odihnim : un amor secret, o mică păcăleală făcută cuiva apropiat, o vacanţă sau o afacere în care ne-am cheltuit toate economiile şi împrumuturile fără să ştim ce va fi mâine, o minciună menită să ne salveze social sau personal Ascunzătoare pe care o păzim de frică să nu dea cineva de ea ! Un pseudonim , este locul secret în care am ascuns păpuşa, soldatul de plumb sau telecomanda de la jocurile video Este speranţa că dacă am pierde tot, ne rămîne undeva, ascunsă, o rezervă de speranţă pentru zile negre Un pseudonim este o altfel de carte de vizită, una simbolică Ne prezentăm în jurul nostru, printr-o explicaţie: am aflat cine sunt , ştiu cine vreau să devin Eu, sunt Agar, sclava egipteană care fără să fi avut vreo vină sau vreun merit, I-a dăruit lui Avraam un fiu, înaintea soţiei sale Sarah Apoi, a fost alungată Dumnezeu a binevoit ca ea să supravieţuiască împreună cu fiul ei traversării deşertului, devenind astfel strămoaşa unui neam nou de oameni La rîndul meu, aşi vrea să devin maica unui neam de oameni care doresc să împărtăşească şi altora, în sinceritate, ceea ce au învăţat din greşelile trecutului Pentru că au supravieţuit cu folos propriului destin În cele din urmă, pseudonimul este un camuflaj pe vreme de război Mă refer mai ales la războiul Omului cu Răul Cu principiul răului Atunci, masca noastră seamănă cu vălul de dantelă pe care unele femei credincioase şi-l pun pe cap atunci cînd intră în Biserică E acelaşi lucru cu şalul de lînă, cu tichia sau pălăria cu care bărbaţii se acoperă cînd intră în orice fel de Templu în care se consideră o formă 4 de respect să te prezinţi în faţa lui Dumnezeu cu capul acoperit Nu spun că cei care , dimpotrivă, îşi descoperă capul în faţa lui Dumnezeu cu profund respect nu s-au apropiat cu Credinţă de Dumnezeu Personal, sunt convinsă că Dumnezeu este Unul Singur pentru noi toţi Ne certăm pe Reprezentanţii Lui, pe Trimeşii Lui, pe Cuvintele Lor adresate fiecărei comunităţi Umane în parte şi mulţi nu acceptăm că de fapt, Legile lui Dumnezeu sunt aceleaşi pentru noi toţi La noi toţi s-a referit Isus Christos cînd a spus : “Fericiţi cei chemaţi la Masa Mielului” Altarul pe care se oficiază Sfînta Jertfă, este în Bisericile, în Templele celor care-L caută pe Unul Dumnezeu Bisericile sunt ascunzători dar adevărata Ascunzătoare este Credinţa Cu Credinţă ne concentrăm ca să ne putem adresa Bunului Dumnezeu Cu credinţa că ne vom putea trimete gîndul pînă în spaţiul Casei Sale, că speranţa din gîndul rugăciunii noastre va bate cuviincios la Uşă, că I se va deschide şi I se va acorda atenţie Ajutor Cu Credinţă venim să ne ascundem amarurile sub Mantia Spirituală a Bunului Dumnezeu Să-i spunem Lui ce ne doare Să avem un Prieten Căruia să-I putem dezveli fără frică pliurile mototolite ale sufletului încercat de griji, fără frica de a ne vedea desconspiraţi, trădaţi, păcăliţi Unora dintre noi, ni se oferă protecţia în faţa Răului : ne ascunde Dumnezeu pînă trece urgia Numai El ştie pe cine alege ca să-l ascundă Şi de ce Doamne, ascunde-mă sub acest pseudonim : Corinne Agar 